text: Messi, Modrić og Mín søga
text: #000002
text: Líka síðani eg var barn havi eg elskað at verið á legu – summarlegum, KFS-legum, skótalegum og Blákrosslegum. Tey fyrstu árini var eg vanligur luttakari, men tá eg var farin um tey 18 árini havi eg brúkt nógv vikuskifti og summarvikur sum leiðari á legum. Tað var júst tað, sum hendi hetta summarið 2018, tá heimsmeistarakappingin í fótbólti var fyriskipað, og eg var biðin sum leiðari í Nesvík.Eg og ein ungur klaksvíksdrongur fingu eitt kamar, har teir flestu dreingirnir vóru úr Fuglafirði, sovítt eg minnist. Eg hevði verið leiðari fyrr og visti tí, at ein tann truplasta løtan sum leiðari er, tá dreingirnir skulu fáast at sova. TAÐ hava teir hvørki hug ella tíð til.Men eg visti ráðini: Eg skuldi fortelja teimum eina søgu hvørt kvøld um ein persón ella eina fyrimynd, sum teir kendu eitt sindur til, í øllum førum á fótbóltsvøllinum, men ikki alt!
text: #000005
text: Eg googlaði eitt sindur um Messi úr Argentina, eitt sindur um Modrić úr Kroatia og eitt sindur um Neymar um Brasilia, fyri at taka tríggjar stjørnur burtur úr rúgvuni, og sum vóru nógv umtalaðar hetta summarið. Modrić var annar kosin sum besti leikarin í kappingini. Og so byrjaði summarlegan.Dreingirnir, sum gingu í 6. og 7. flokki høvdu nógv energi, og nú songartíðin nærkaðist, var ringt at fáa frið í kamarinum. Men tá eg so nevndi, at eg ætlaði at fortelja teimum um hetjuna Messi, so fekk eg frið ta løtuna.Eg byrjaði við at fortelja um hansara ótrúligu evnir við at spæla ein bólt – eg hevði sjálvur sæð hann spæla -, og hvønn týdning, hann hevði fyri fótbóltin í heimlandi sínum og ikki minst í FC Barcelona. So spurdi eg varisliga út í rúmið, um teir høvdu lagt merki til nakrar av tatoveringum hansara. Jú, onkur hevði lagt merki til, men tá eg so spurdi, um teir høvdu sæð, at hann hevði Jesus tatoveraðan á høgru øksl síni, – nei, tað høvdu teir ikki hugsað um. Hann hevur íalt 18 tatoveringar, men hendan, har hann so týðiliga sigur frá síni kristnu trúgv, sigur mær so nógv. Jú, hetta máttu teir heldur fara at hyggja eftir næstu ferð, teir hugdu eftir Argentina ella Barcelona.Løtu seinni vóru allir sovnaðir.
text: #000006
text: Kvøldið eftir tók eg tráðin uppaftur, og tosaði um evnini hjá Luka Modrić. Vit kendu hann tá, sum ein klett hjá landsliði sínum og sum stríðsmaður á liðnum hjá Real Madrid.
text: #000007
text: Eg fortaldi dreingjunum um borgarakríggið í Jugoslavia, har dreingir á hansara aldri ikki høvdu tað lætt, meðan bumburnar fullu í býunum, og har eingin kundi kenna seg tryggan í borgarakrígnum. Mitt millum kúlur, bumbur, ófrið, grannastríð gekk hesin lítli drongurin við einum bólti í hond, og sparkaði hann upp móti einum húsaveggi. Øll henda venjingin gjørdi hann til tann stóra fótbóltsspælaran, sum hann var tá, og framvegis er í felagi sínum.Og so var næstseinasta kvøldið komið, tá eg tók upp enn eina andaliga/fótbóltsliga fyrimynd, Neymar og fortaldi um hansara barnaár, og legði serligan dent á hansara kristnu trúgv, ið hann ikki á nakran hátt skammast við. Eg vísti teimum á, at hann eisini hevur havt eitt pannuband við tekstinum ”100 prosent Jesus”. Hann smæddist ikki við at siga fótbóltsheiminum frá, hvønn hann hevði sett sítt álit á.Tað var stuttligt at merkja, hvussu væl dreingirnir lurtaðu eftir søguni um hesar fótbóltshetjur sínar. Og mín bøn var áðrenn leguna, á sjálvari leguni og er tað enn, at teir allir mugu hava Jesus sum sína 100 prosent fyrimynd, júst sum í mínum lívi.
text: #000008
text: Eg vóni bara, at eg við mínum orðum, mínum lívi og mínum verumáta kundi vísa teimum á Jesus, mín stóra fyrimynd. So var henda legan ikki til onga nyttu!
text: #000010
text: Manslegan byrjar kl. 18 í kvøld
text: #000012
text: Hirðin kennir seyðir sínar – ella hvussu var tað nú, tað er?
text: #000018
text: Trojanski hesturin er kendur frá Iliaduni, sum sigur frá krígnum millum Grikkar og Trojabúgvar. Hetta kríggið leikaði á einaferð umleið ár 1200 fyri Kristus. Í 10 ár høvdu Grikkar og Trojanar barst, t...
text: #000024